สวัสดีค่ะ พอดีหนูจะสอบถามเรื่องยาคุม หนูเคยหยุดกินยาคุมมาแล้วครั้งนึง แล้วประจำเดือนหายไปเดือนนึง แล้วก็มาในเดือนถัดไป แล้วหนูกลับมากินอีก ส่วนล่าสุดนี้เป็นครั้งที่2 แต่ประจำเดือนก็ยังไม่มา อยากให้ประจำเดือนมาหนูกินยาคุมแผงใหม่เลยได้มั้ยค่ะ อันตรายมั้ย
สวัสดีค่ะ การรับประทานยาคุมกำเนิดแบบแผงแนะนำให้เริ่มทานเมื่อมีประจำเดือนภายใน 5 วันแรกเพราะจะได้เป็นการแน่ใจว่าไม่ได้ตั้งครรภ์ขณะที่เริ่มรับประทานยา หรือถ้าจะรับประทานในช่วงอื่นของการมีรอบเดือนต้องกินไปก่อน 7 วันจึงจะมีเพศสัมพันธ์โดยไม่ป้องกันได้ตอนนี้แนะนำว่าควรรอให้ประจำเดือนครั้งต่อไปมาก่อน ค่อยเริ่มกิน เพื่อให้แน่ใจว่าไม่ได้ตั้งครรภ์ และจะได้นับเม็ดที่กินได้ง่าย พอกินหมด 21 เม็ด ประจำเดือนครั้งต่อไปก็จะมาพอดีในระหว่างนี้คุมกำเนิดด้วยวิธีอื่นเช่นการใช้ถุงยางอนามัยไปก่อน และให้สังเกตรอบเดือนครั้งต่อไปว่ามาตามปกติหรือไม่ โดยรอบเดือนปกติควรมาประมาณ 21-35 วันนับจากรอบเดือนครั้งก่อน ถ้ามาเกินนี้ถือว่ามาช้าค่ะ